K ú p n a   z m l u v a
o kúpe nehnuteľnosti, uzavretá dňa 28.01.2011 v Haliči,  okr. Lučenec, podľa ustanovenia  § 588 a nasl. Občianskeho zákonníka,  medzi účastníkmi : 

I.	OBEC HALIČ, so sídlom Halič, Ul.družstevná súp. č. 66,  PSČ 985 11,  IČO: 00316091, zastúpená štatutárnym zástupcom Vladimírom Rehanekom, starostom obce, výlučný vlastník, 
                                 na strane  jednej ako  p r e d á v a j ú c i
                                                                          a
II.	1.T. H., 
2.B. H. 
, 
                    obidvaja na strane druhej ako  k u p u j ú c i .

                              Účastníci  po vzájomnej dohode uzavreli medzi  sebou túto
                                                      k ú p n u    z m l u v u :

                                                                       Čl. 1.
                                                              Predmet zmluvy
         1/ Predávajúci - Obec Halič je výlučný vlastník  nehnuteľností – pozemku /parcela registra „C“/  C-KN č. 443/6, o výmere 21 m2 – zastavané  plochy a nádvoria, ktorý pozemok sa nachádza  v obci a k.ú. Halič,  zapísaný na LV č. 650, k.ú. Halič.
          2/ Predávajúci uvedený pozemok odpredáva v celosti  kupujúcim manželom, za kúpnu cenu uvedenú v čl. 2/ tejto zmluvy a kupujúci  odkupujú  pozemok, ktorý je uvedený v čl. 1/1 do bezpodielového spoluvlastníctva manželov. 

                                                                     Čl. 2.
                                                               Kúpna cena
        1/ Cena za predávané nehnuteľnosti bola  účastníkmi zmluvy dohodnutá vo výške  11,62 Eur za 1m2 odpredávanej plochy, spolu za výmeru, ktorá je predmetom zmluvy je kúpna cena 244,02 Eur,  slovom  dvestoštyridsaťštyri Eur a 02 eurocentov.
        2/  Cena predávanej nehnuteľnosti bola určená uznesením Obecného zastupiteľstva v Haliči č. B/6 zo dňa 9.04.2010,  v súlade s ustanovením § 9a ods. 8 písm. b/ zákona č. 138/1991 Zb. o majetku obcí v znení neskorších predpisov a podľa vyhl. MS SR č. 492/2004 Z.z. o stanovení všeobecnej hodnoty 

                                                                  -    2    -

majetku v znení neskorších predpisov znížená o 30 % vzhľadom na to, že pozemok je zastavaný stavbou vo vlastníctve kupujúcich.
          3/ Kupujúci sa zaväzujú  kúpnu cenu v uvedenej  výške  zaplatiť predávajúcemu pri podpise tejto kúpnej zmluvy.
        
              Čl. 3.
                                                            Prevod vlastníctva
          1/ Prevod vlastníckeho práva k predávanej nehnuteľnosti - pozemku uvedenom v čl.1 bod 1/,  z predávajúceho na kupujúcich, nastáva dňom zápisu vkladu  vlastníctva v prospech kupujúcich do katastra nehnuteľností  na Katastrálnom úrade – Správe katastra v Lučenci.
           2/ K odovzdaniu nehnuteľnosti - pozemku, ktorý je predmetom tejto kúpnej zmluvy, zo strany predávajúceho  kupujúcim, dôjde ihneď pri podpise kúpnej zmluvy.

                                                                     Čl. 4.
                                                               Iné dojednania
          1/ Účastníci zmluvy berú na vedomie, že po  zápise vkladu vlastníckeho práva do katastra nehnuteľností  vznikne v prospech kupujúcich   bezpodielové spoluvlastníctvo manželov k pozemku, ktorý je predmetom tejto kúpnej  zmluvy.
          2/ Predávajúci prehlasuje, že predávaná nehnuteľnosť nie je zaťažená žiadnymi ťarchami, bremenami resp. inými  právnymi vadami ktoré by bránili kupujúcim v užívaní  nehnuteľností a na ktoré by mal kupujúcich upozorniť.  Súčasne prehlasuje, že sú mu nie známe žiadne zjavné resp.  skryté vady, ktoré by znemožňovali kupujúcim kupovanú  nehnuteľnosť užívať resp. by užívanie bolo sťažené.
          3/ Kupujúci prehlasujú, že je im stav kupovanej  nehnuteľností  známy z vykonanej ohliadky,  pričom nezistili žiadne zjavné vady a nedostatky, ktoré by  im bránili nehnuteľnosť užívať.
          4/ Účastníci zmluvy sa dohodli, že po podpise tejto  kúpnej zmluvy, do vykonania zápisu do katastra  nehnuteľností, sú touto zmluvou viazaní a s predmetom kúpy  nemôžu nakladať.
          5/  Účastníci zmluvy sa dohodli, že vzťahy vyplývajúce  z kúpy a predaja predmetu tejto zmluvy, ktoré nie sú  zmluvou upravené, sa budú riadiť príslušnými ustanoveniami  Občianskeho zákonníka.

                                                                   Čl. 5
                                                      Záverečné ustanovenia
            1/ Účastníci zmluvy berú na vedomie, že po zápise  vkladu vlastníckeho práva do katastra nehnuteľností na  Katastrálnom úrade Správe katastra v Lučenci, bude  založený v prospech kupujúcich nový list vlastníctva  s nasledovným obsahom :
- v časti A LV : podľa čl. 1/1,2
                                                                      -   3    -

- v časti B LV : 
                          2, SR,
                          podiel : 1/1
                           číslo zápisu tejto zmluvy
- v časti C LV : bez zápisu.
             2/ Táto kúpna zmluva je vyhotovená v 4 vyhotoveniach, po jednom pre každého účastníka  a 2 vyhotovenia pre vykonanie zápisu vkladu vlastníctva do KN.
             3/ Účastníci sa dohodli, že táto kúpna zmluva nadobudne účinnosť nasledujúci deň po jej zverejnení na úradnej tabuli obce a webovom sídle predávajúceho
             
            Účastníci po prečítaní zmluvy výslovne  prehlásili, že táto zmluva obsahuje ich slobodne a vážne  prejavenú vôľu a na znak súhlasu s jej obsahom ju  podpísali.                                                           

  V Haliči, dňa  28.01.2011
                                               
 Za predávajúceho :                                                                      Kupujúci :

 .................................                                                                    .......................................
  Vladimír Rehanek                                                                       
     starosta obce                                                                             
                                                                                                       .………………………..